Foto’s: Krejcir Maandag by die hofRadovan Krejcir Maandag by die Palm Ridge-landdroshof. Foto. Werner Beukes / SAPA Radovan Krejcir het die eerste aand in ŉ privaathospitaal deurgebring nadat die Johannesburgse hooggeregshof Maandag beslis het dat hy uit aanhouding na ŉ hospitaal oorgeplaas moet word. Dit volg na beweringe dat hy glo deur polisiebeamptes aangerand is ná sy inhegtenisneming op Vrydag, 22 November. Krejcir se dokter het gesê hy kan moontlik nierversaking opdoen indien hy nie mediese behandeling ontvang nie. Krejcir beweer hy is met ŉ skokstok geskok en daar is ŉ sak oor sy kop getrek. Krejcir het Maandag ook in die Palm Ridge-landdroshof verskyn, maar die hofverrigtinge het in camera plaasgevind. Hy het saam met ŉ medebeskuldigde, Desai Lupondo, verskyn. Die mans het glo net vlugtig in die hof verskyn en die saak is na Maandag uitgestel vir verdere ondersoek. Daar is vroeër berig dat hulle klagtes van ontvoering en aanranding, of alternatiewelik ŉ aanklag van poging tot moord, in die gesig staar. Die klagtes hou verband met ŉ voorval in Junie. Radovan Krejcir Maandag by die hof. Foto: Werner Beukes / SAPA “Die saak is vir sekuriteitsdoeleindes in camera gehou kragtens artikel 153 van die Strafproseswet,” het Phindi Louw, woordvoerder vir die Nasionale Vervolgingsgesag (NVG) gesê. Louw wou nie verdere besonderhede verskaf nie. Sy wou nie kommentaar lewer of ŉ spesifieke dreigement ontvang is nie. Louw kon nie sê watter klagtes Krejcir en Lupondo in die gesig staar nie, aangesien dit “nie formeel in die hof voorgehou is nie”. Die Onafhanklike Polisieondersoek-direktoraat (Opod) sal Krejcir se bewerings van aanranding ondersoek. Die media wag buite die hof terwyl Radovan Krejcir se saak in camera gehou word. Foto: Werner Beukes / SAPA Lees ook: Krejcir-saak uitgestel Krejcir moet na hospitaal oorgeplaas word Krejcir-verhoor agter geslote deure; Opod ondersoek “aanranding” Krejcir vertrou glo nie staatsdokter Hof gaan sê oor Krejcir Krejcir-inhegtenisneming ‘n “reuse deurbraak” Krejcir-prokureurs weet nie waar hy aangehou word nie Radovan Krejcir in hegtenis geneem Polisieman van Oos-Rand het Krejcir-lening aangegaan Krejcir se ma loof groot beloning uit Die polisie waak voor die deur van die hof. Foto: Werner Beukes / SAPA Krejcir-werknemer in die hof “Ek vrees vir my lewe” – Krejcir Beeld-fotograaf moes foto’s uitvee Krejcir swyg oor Bedfordview-ontploffing Bom by Krejcir-onderneming eis twee Nóg ‘n Krejcir-vennoot doodgeskiet Krejcir-moordkomplot: Teenstrydighede in bewyse Bedfordview-man by verkeerslig doodgeskiet; Krejcir ontken verbintenis Krejcir-moordkomplot: Beskuldigde in hof Krejcir-uitleweringsverhoor weer uitgestel Krejcir weer in die hof Krejcir se vermeende aanvaller dalk veiliger agter tralies Krejcir se winkel beroof Foto’s: Krejcir oorleef bisarre sluipmoordaanval